cyanic-selkie/wikianc huggingface dataset:
সারদারঞ্জন রায়
ক্রিকেট খেলার প্রচলক
বাল্যকাল থেকেই সারদারঞ্জন ও তার চার ভাই শারীরিক ভাবে সুস্থ থাকতে নিয়মিত ব্যায়ামচর্চা করতেন ও ক্রিকেট খেলতেন। তিনি বিশ্বাস করতেন ― শুধু পড়ার ক্লাসে মানুষ তৈরি হয় না, মানুষ তৈরির কাজ খেলার মাঠেও চলে। ঢাকা কলেজে ছাত্রাবস্থায় তিনি ও তার চার ভাই মিলে ১৮৭০ খ্রিস্টাব্দে তৈরি করেন অবিভক্ত বাংলার প্রথম বাঙালি যুব ক্রিকেট দল ―ঢাকা কলেজ ক্রিকেট ক্লাব। বাংলায়  নগেন্দ্রপ্রসাদ সর্বাধিকারী যখন বয়েজ ক্লাব গঠন করে ফুটবল খেলাটা শুরু করেন, সেই সময় ক্রিকেট খেলারও চল শুরু হয় বাংলায়। ১৮৮৪ খ্রিস্টাব্দে সারদারঞ্জনের আগ্রহে ও কয়েকজন দূরদর্শী ও চিন্তাশীল ব্যক্তিদের অপরিসীম চেষ্টায় ক্রিকেট খেলার  দেশি ক্লাব ― ঐতিহ্যবাহী টাউন ক্লাব গঠিত হয়  কলকাতায়। দুটিদল তার অধিনায়কত্বে নিয়মিত বৃটিশ সাহেবদের দলের বিরুদ্ধে খেলত। এছাড়া  বাংলায় জেলাভিত্তিক ক্রিকেট দল গড়ে তারা টুর্নামেন্টের আয়োজন করেন। ক্রিকেটের নিয়মকানুন নিয়ে সারদারঞ্জনই প্রথম বাংলায় বই লেখেন। এই ক্লাবের সাথে ১৮৮৭ খ্রিস্টাব্দে সন্ন্যাস নেওয়ার আগে পর্যন্ত জড়িত ছিলেন। ক্রিকেট খেলার বিকাশে তথা বাংলার যুবসমাজের কাছে ক্রিকেট খেলাকে জনপ্রিয় করতে সারদারঞ্জন অক্লান্ত পরিশ্রম করেছেন। যে যে কলেজে অধ্যাপনা করেছেন সেখানে ছাত্রদের উৎসাহিত করতেন,  নিজে অংশগ্রহণও করতেন। নিজের ভ্রাতা ও সকল পুত্রদের ক্রিকেট খেলোয়াড় করেছেন। তাছাড়া প্রচার, প্রশিক্ষণ, টুর্নামেন্টের আয়োজন যেমন ছিল, তেমনি ক্রিকেটের সরঞ্জাম সাধারণ মানুষের আয়ত্তের মধ্যে আনতেও সচেষ্ট ছিলেন তিনি। ১৮৯৫ খ্রিস্টাব্দে কলকাতায় বাংলার প্রথম ক্রিকেট সামগ্রীর ও বইয়ের দোকান ― এস রায় অ্যান্ড কোম্পানি খোলেন। শিয়ালকোট থেকে উইলো কাঠ এনে যশোহর রোডে নিজের কারখানায় দেশীয় প্রযুক্তিতে ব্যাটসহ ক্রিকেটের সামগ্রী তৈরি করে অত্যন্ত সস্তায় বিক্রিও করেছেন।  যদিও ভারতের মুম্বাইতে পার্সিরা প্রথম ক্রিকেট খেলা শুরু করে, তবে তারা খেলাটি কেবল অভিজাতদের মধ্যে সীমাবদ্ধ রেখেছিলেন। বাংলার তথা ভারতের যুবসমাজের কাছে নিয়ে এসেছিলেন সারদারঞ্জনই। তাই সাধারণ কাছে তিনি বাংলার ক্রিকেটের জনকরূপে পরিচিতি লাভ করেন। দীর্ঘদেহী সারদারঞ্জন ঝড়ের  গতিতে ব্যাটিং করতেন এবং দাড়িও রাখতেন। তার বিশাল সাদা লম্বা দাড়ির জন্য প্রায় সমসাময়িক কিংবদন্তি ব্রিটিশ ক্রিকেটার ডব্লু জি গ্রেসে-র অনুকরণে অনেকেই তাঁকে  বাংলার ডব্লিউ জি গ্রেস বলে অভিহিত করেন। সারদারঞ্জন ক্রিকেট খেলার প্রতি নিবিড়ভাবে যুক্ত থাকলেও,ফুটবলে সমান আগ্রহী ছিলেন। ১৯২০ খ্রিস্টাব্দে সুরেশচন্দ্র চৌধুরী কলকাতায় ইষ্টবেঙ্গল ক্লাব প্রতিষ্ঠা করলে সারদারঞ্জন হন প্রথম সভাপতি।
মৃত্যু
বাংলার মহান ক্রিকেটার সারদারঞ্জন রায় ১৯২৫ খ্রিস্টাব্দের ১লা নভেম্বর প্রয়াত হন।
রামভদ্রপুর ইউনিয়ন, ফুলপুর
২ নং রামভদ্রপুর ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
প্রশাসনিক এলাকাসমূহ
১.দেওখালী
২.খড়িয়াপাড়া
৩.মিচকিপাড়া
৪.জাটিয়া
৫.গাইরা
৬.গোয়াডাঙ্গা
৭.বাঘেধরা
৯.চরগোয়াডাঙ্গা
১০.চরনিয়ামত
১১.বেলতলী
১২.সিংগীমারি
১৩.রামভদ্রপুর
১৪.চরবাহদুরপুর
১৫.চর স্বল্পা
১৬.চর আশাবট
শিক্ষা
শিক্ষা প্রতিষ্ঠান
উচ্চ বিদ্যালয়সমূহঃ
১.বাঘেধরা উচ্চ বিদ্যালয়।
২.চরমিয়ামত আদর্শ উচ্চ বিদ্যালয়।
৩.গোয়াডাঙ্গা আবেদুজ্জামান খান মেমোরিয়াল বালিকা উচ্চ বিদ্যালয়।
৫.মিচকিপাড়া নৌজুয়ান হাই স্কুল।
৬.গোয়াডাঙ্গা প্রি-ক্যাডেট স্কুল।
______________________________________
মাদ্রাসাসমূহঃ
১.চরগোয়াডাঙ্গা  ফাযিল ডিগ্রি মাদরাসা।
২.খড়িয়াপাড়া দাখিল মাদরাসা।[মহিলা]
৩.খড়িয়াপাড়া দাখিল মাদরাস।
প্রাথমিক বিদ্যালয়সমূহঃ
১.৯ং চরগোয়াডাঙ্গা সরকারি প্রাথমিক বিদ্যালয়।
২.খড়িয়াপাড়া সরকারি প্রাথমিক বিদ্যালয়।
৪.গোয়াডাঙ্গা সরকারি প্রাথমিক বিদ্যালয়।
৫.বাঘেধরা সরকারি প্রাথমিক বিদ্যালয়।
৬.চরনিয়ামত সরকারি প্রাথমিক বিদ্যালয়।
৭.রামভদ্রপুর সরকারি প্রাথমিক বিদ্যালয়।
৮.বেলতলী সরকারি প্রাথমিক বিদ্যালয়।
৯.চরবাহদুরপুর সরকারি প্রাথমিক বিদ্যালয়।
১০.রামনাথপুর সরকারি প্রাথমিক বিদ্যালয়।
১২.শেখ ফজিলাতুন্নেছা সরকারি প্রাথমিক বিদ্যালয়। [চর স্বল্পা]
দর্শনীয় স্থান
২.নলবাড়ি বীল।
৩.চরগোয়াডাঙ্গা ঐতিহ্যবাহী খেলার মাঠ।
৪.চরগোয়াডাঙ্গা  ফাযিল ডিগ্রি মাদরাসা।
৫.কুকড়া ডোবা বিল।
৬.চরনিয়ামত বড় জামে মসজিদ
৭. চরনিয়ামত লাল ব্রীজ
উল্লেখযোগ্য ব্যক্তিত্ব
১.মৃতঃ আব্দুস সালাম
২.দুলু ডাক্তার [ মুক্তিযুদ্ধা]
৩.মো.ততল মিয়া [ মুক্তিযুদ্ধা]
৫.জামাল মাস্টার [ মুক্তিযুদ্ধা]
৬.দুদু [ মুক্তিযুদ্ধা]
৭.গিয়াসউদ্দিন [ মুক্তিযুদ্ধা]
৮.মৃতঃ হক চেয়ারম্যান
৯.হাসেন মেম্বার
১২.মৃতঃ আব্দুল করিম[মুক্তিযোদ্ধা]
জনপ্রতিনিধি
বর্তমান চেয়ারম্যান-
ব্রেন্ডন জুলিয়ান
ব্রেন্ডন পল জুলিয়ান (Brendon Julian; জন্ম: ১০ আগস্ট, ১৯৭০) নিউজিল্যান্ডের হ্যামিল্টনে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৩ থেকে ১৯৯৯ সাল পর্যন্ত অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। ৬ ফুট ৫ ইঞ্চির দীর্ঘ উচ্চতার অধিকারী ব্রেন্ডন জুলিয়ান মূলতঃ বামহাতি ফাস্ট মিডিয়াম বোলিংয়ে পারদর্শী। এছাড়াও মাঝারিসারিতে ডানহাতে ব্যাটিংয়ে দক্ষতা প্রদর্শন করে অল-রাউন্ডারের মর্যাদা লাভকারী হিসেবেও বিবেচিত তিনি।
খেলোয়াড়ী জীবন
১৯৮৯ সালে এইআইএস অস্ট্রেলিয়ান ক্রিকেট একাডেমি থেকে বৃত্তি লাভকারী ছিলেন তিনি। অস্ট্রেলিয়া দলে সংক্ষিপ্ত সময়ের জন্য দুই ধাপে টেস্ট ক্রিকেট খেলেন। ১৯৯৩ সালের অ্যাশেজ সিরিজে ইংল্যান্ডের বিপক্ষে তেজ্যোদীপ্ত অপরাজিত ৫৬* রান তোলেন। এরপর ১৯৯৫ সালে ওয়েস্ট ইন্ডিজ সফরে মিতব্যয়ী ও ক্ষুরধার বোলিং করে ইতিহাস গড়েন। এসময় দলে ক্রেইগ ম্যাকডারমট ও ডেমিয়েন ফ্লেমিংয়ের আঘাতের কারণে পল রেইফেলকে নিয়ে নতুন বলে ইনিংস উদ্বোধনে নামতেন।
১৯৯৮ থেকে ১৯৯৯ সালে একদিনের আন্তর্জাতিক দলে নিয়মিত সদস্য হিসেবে অংশ নেন। তন্মধ্যে ১৯৯৯ সালের ক্রিকেট বিশ্বকাপে শিরোপা জয়ী অস্ট্রেলিয়া দলের অন্যতম সদস্য হিসেবে থাকলেও অধিকাংশ সময়ই তাকে বেঞ্চে অবস্থান করতে হয়। বিশ্বকাপের পর তিনি দল থেকে বাদ পড়েন।
১৯৯৭-৯৮ ও ১৯৯৮-৯৯ মৌসুমের শেফিল্ড শিল্ডের ফাইনালে খেলেছেন তিনি। উভয় ফাইনালে ১২৫ ও ৮৪ রান তুলে ওয়েস্টার্ন ওয়ারিয়র্সকে পরপর দুইবার শিরোপ বিজয়ে সহায়তা করেন।
রকিবুল হাসান (ক্রিকেটার, জন্ম ১৯৮৭)
রকিবুল হাসান (জন্ম: ৮ অক্টোবর, ১৯৮৭) হলেন একজন বাংলাদেশী আন্তর্জাতিক ক্রিকেটার। তিনি ২০০৬ সালে শ্রীলঙ্কায় অনুষ্ঠিত অনূর্ধ্ব ১৯ ক্রিকেট বিশ্বকাপ খেলেছেন এবং ২০০৭ সালের মার্চে বরিশাল বিভাগ বনাম সিলেট বিভাগের মধ্যে চলাকালীন প্রথম-শ্রেণীর ক্রিকেট প্রতিযোগীতায় প্রথম কোন বাংলাদেশী হিসেবে ৩০০ রানের মাইলফলক স্পর্শ করেন। এছাড়াও তার উল্লেখযোগ্য কৃতিত্বের মধ্যে রয়েছে ফেব্রুয়ারি, ২০০৫ সালে "বাংলাদেশ এ" দলের হয়ে জিম্বাবুয়ের বিরুদ্ধে প্রথম-শ্রেণীর ক্রিকেট অভিষেক খেলায় শতক অর্জন করার গৌরব।
খেলোয়াড়ী জীবন
রকিবুল হাসান ২০০৮ সালের ৯ মার্চ তারিখে চট্রগ্রামে দক্ষিণ আফ্রিকার বিরুদ্ধে একদিনের আন্তর্জাতিকে আত্মপ্রকাশ করেন। উক্ত খেলায় তিনি ৬ নম্বরে ব্যাট করতে নেমে মাত্র ১৫ রান করেন। দ্বিতীয় ম্যাচে তিনি একই দলের বিরুদ্ধে ৬৩ রান করেন। এরপর তিনি ২০০৮ সালে এশিয়া কাপে শ্রীলঙ্কার বিরুদ্ধে আরও একটি অর্ধশতক করতে সামর্থ্য হন। রাকিবুল হাসানের ১৪টি ওডিআই ব্যাটিং এভারেজ ৩০.৬১।
২০০৮ সালের নভেম্বরে দক্ষিণ আফ্রিকার বিরুদ্ধে তার টেস্ট ক্রিকেট অভিষেক ঘটে।
১০ মার্চ ২০১০ তারিখে আকষ্মিকভাবে তিনি আন্তর্জাতিক ক্রিকেট থেকে অবসর নেওয়ার ঘোষণা দেন। যদিও তিনি বাংলাদেশ টেষ্ট স্কোয়াডে তার নাম ছিল। রকিবুলের একদিনের আন্তর্জাতিক ক্রিকেটে ইংল্যান্ড বিরুদ্ধে স্কোয়াডে নাম না থাকার প্রতিবাদে এবং বাংলাদেশের স্কোয়াড ২০১০ সালের আইসিসি বিশ্বকাপ টি-২০ নাম না থাকার কারণে এই সিদ্ধান্ত নিয়েছিলেন। এক সপ্তাহ পরে, রকিবুল তার সিন্ধান্ত বদলান কিন্তু তার কন্ট্রাক্ট বাংলাদেশ ক্রিকেট বোর্ড এর সাথে সীমাবদ্ধ করেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
ম্যালকম গ্রে
ম্যালকম আলেকজান্ডার গ্রে (জন্ম: ৩০ মে, ১৯৪০) অস্ট্রেলীয় ক্রিকেট প্রশাসক। ২০০০ থেকে ২০০৩ সময়কালে তিনি আন্তর্জাতিক ক্রিকেট কাউন্সিলের সভাপতির দায়িত্ব পালন করেন। একমাত্র অস্ট্রেলীয় হিসেবে ম্যালকম গ্রে অদ্যাবধি এ দায়িত্বে ছিলেন।
গভর্নিং বডি কমিশন
গভর্নিং বডি কমিশন (GBC) হল আন্তর্জাতিক কৃষ্ণ ভাবনামৃত সংঘের (ইসকন)  চূড়ান্ত ব্যবস্থাপনা কর্তৃপক্ষ । ইসকন পরিচালনা করার জন্য এর প্রতিষ্ঠাতা-আচার্য অভয়চরণারবিন্দ ভক্তিবেদান্ত স্বামী প্রভুপাদ গভর্নিং বডি কমিশন (জিবিসি) গঠিত করেন।
ইতিহাস
১৯৭০ সালে ২৮ জুলাই, ইসকনের পরিচালনার নির্দেশনায় শ্রীল প্রভুপাদ বলেছেন: যেহেতু আমরা আমাদের কার্যক্রমের পরিমাণ বাড়িয়েছি, এখন আমি মনে করি একটি গভর্নিং বডি কমিশন (এখন থেকে জিবিসি হিসাবে উল্লেখ করা হয়েছে) প্রতিষ্ঠা করা উচিত। আমি বৃদ্ধ হয়ে যাচ্ছি, 75 বছর বয়সী, তাই আমি যে কোনও সময় দৃশ্যের বাইরে থাকতে পারি, তাই আমি মনে করি আমার শিষ্যদের নির্দেশ দেওয়া প্রয়োজন যে তারা কীভাবে পুরো প্রতিষ্ঠানটি পরিচালনা করবে। তারা ইতিমধ্যে একজন সভাপতি, একজন সচিব এবং একজন কোষাধ্যক্ষ দ্বারা প্রতিনিধিত্বকারী পৃথক কেন্দ্রগুলি পরিচালনা করছে এবং আমার মতে তারা ভাল করছে। তবে আমরা মন্দির পরিচালনার মান, কৃষ্ণ চেতনার প্রচার, বই ও সাহিত্য বিতরণ, নতুন কেন্দ্র খোলা এবং ভক্তদের সঠিক মানদণ্ডে শিক্ষিত করতে আরও উন্নতি চাই। শ্রীল প্রভুপাদ ১৯৭৭ সালের জুনে তার চূড়ান্ত খসড়ায় জিবিসি-র অবস্থানকে পুনরায় নিশ্চিত করেছেন।
আইনি নথি, প্রশিক্ষণ এবং বক্তৃতার মাধ্যমে, শ্রীল প্রভুপাদ স্পষ্টভাবে (GBC) জিবিসিকে ইসকনের সর্বোচ্চ ব্যবস্থাপক সংস্থা হিসেবে চিহ্নিত করেছেন।
প্রভুপাদ দ্বারা গঠিত GBC সদস্য
প্রভুপাদ ২৮ জুলাই ১৯৭০ সালে গভর্নিং বডি কমিশনে নিম্নলিখিত সদস্যদের নিয়োগ করেছিলেন।
শ্রীমান শ্যামসুন্দর দাস অধিকারী
শ্রীমান সৎস্বরূপ দাস অধিকারী
শ্রীমান করন্ধর দাস অধিকারী
শ্রীমান হংসদত্ত দাস অধিকারী
শ্রীমান তমাল কৃষ্ণ দাস অধিকারী
শ্রীমান সুদামা দাস অধিকারী
শ্রীমান বালি মর্দন দাস ব্রহ্মচারী
শ্রীমান জগদীসা দাস অধিকারী
শ্রীমান হায়গ্রীব দাস অধিকারী
শ্রীমান গোপাল কৃষ্ণ
শ্রীমান কৃষ্ণদাস অধিকারী
বর্তমান
বর্তমানে, জিবিসি বডি চৌত্রিশ জন সদস্যের সমন্বয়ে গঠিত যারা নির্দিষ্ট ভৌগোলিক অঞ্চলে ইসকন কেন্দ্রগুলির ব্যবস্থাপনা এবং আধ্যাত্মিক মান তত্ত্বাবধানের জন্য পৃথকভাবে দায়ী। জিবিসি সদস্যরাও নির্দিষ্ট প্রকল্প, উদ্যোগ এবং মন্ত্রণালয়ের তত্ত্বাবধান করেন। শ্রীল প্রভুপাদের নির্দেশ অনুসরণ করে, জিবিসি বডি তাদের বার্ষিক সাধারণ সভার জন্য পশ্চিমবঙ্গের মায়াপুরে প্রতি বছর আহ্বান করে, এই সময়ে তারা ইসকনের মধ্যে প্রস্তাব, নির্দিষ্ট সমস্যা এবং প্রকল্পগুলি নিয়ে আলোচনা করে এবং একটি ভোটিং প্রক্রিয়ার মাধ্যমে রেজুলেশন পাস করে।
ওয়ালি গ্রাউট
আর্থার থিওডর ওয়ালেস (ওয়ালি) গ্রাউট (Wally Grout; জন্ম: ২০ মার্চ, ১৯২৭ - মৃত্যু: ৯ নভেম্বর, ১৯৬৮) কুইন্সল্যান্ডের ম্যাককে এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৭ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষণের দায়িত্বে ছিলেন। পাশাপাশি ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে কুইন্সল্যান্ড বুলসের প্রতিনিধিত্ব করেন ‘দ্য ভয়েস’ ডাকনামে পরিচিত ওয়ালি গ্রাউট।
ঘরোয়া ক্রিকেট
অনেক বছর কুইন্সল্যান্ড রাজ্য দলে খেলে ডন টলনের সহকারীর ভূমিকায় অবতীর্ণ হয়েছেন। নিয়মিত উইকেট-রক্ষক হিসেবে দলে পাকাপোক্ত করতে ব্যর্থ হন। ১৯৬০ সালে ব্রিসবেনে অনুষ্ঠিত শেফিল্ড শিল্ডের খেলায় পশ্চিম অস্ট্রেলিয়ার বিপক্ষে এক ইনিংসে ৮ ক্যাচ নেন। এরফলে এটি বিশ্বরেকর্ডে পরিণত হয়।
টেস্ট ক্রিকেট
সমগ্র খেলোয়াড়ী জীবনে ৫১ টেস্টে অংশ নিয়েছেন। ওয়ান্ডেরার্স স্টেডিয়ামে দক্ষিণ আফ্রিকার বিপক্ষে তার টেস্ট অভিষেক ঘটে। ঐ টেস্টের দ্বিতীয় ইনিংসে উইকেটের পিছনে অবস্থান করে ছয় ব্যাটসম্যানকে আউটে সহায়তা করে রেকর্ড গড়েন। যে সকল সিরিজে তিনি অংশ নিয়েছেন, কোন সিরিজেই অস্ট্রেলিয়া কখনো হারেনি।
সম্মাননা
খেলোয়াড়ী জীবন শেষ করার মাত্র তিন বছর পর হৃদযন্ত্র ক্রিয়া বন্ধ হয়ে তার আকস্মিক দেহাবসান ঘটে।
২৭ জানুয়ারি, ২০১৬ তারিখে জেফ থমসনের সাথে তাকেও অস্ট্রেলীয় ক্রিকেট হল অব ফেমে অন্তর্ভুক্ত করা হয়।
স্টিভেন ইয়ান
স্টিভেন ইয়ান (Steven Yeun; ; জন্ম: ইয়ান সাং-ইয়োপ; 연상엽; ২১ ডিসেম্বর ১৯৮৩) দক্ষিণ কোরীয়-মার্কিন অভিনেতা। ইয়ান টেলিভিশন ধারাবাহিক দ্য ওয়াকিং ডেড (২০১০-২০১৬)-এ গ্লেন রি এবং বার্নিং (২০১৮)-এ বেন চরিত্রে অভিনয় করে পরিচিতি অর্জন করেন। তিনি মিনারি (২০২০) চলচ্চিত্রে অভিনয় করেন এবং নির্বাহী প্রযোজকের দায়িত্ব পালন করেন। এই চলচ্চিত্রে অভিনয় করে তিনি সমাদৃত হন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি প্রথম এশীয় মার্কিন অভিনেতা হিসেবে এই সম্মান অর্জন করেন। এছাড়া তিনি সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কারে মনোনীত প্রথম এশীয় মার্কিন অভিনেতা।
ইয়ান আই অরিজিন্স (২০১৪), ওকিয়া (২০১৭), সরি টু বদার ইউ (২০১৮), দ্য হিউম্যান্স (২০২১) ও নোপ (২০২২) চলচ্চিত্রে অভিনয় করেন এবং টেলিভিশন ধারাবাহিক ভলট্রন: লেজেন্ডারি ডিফেন্ডার (২০১৬-২০১৮), টেলস অব আর্কাডিয়া (২০১৬-২০২১), স্ট্রেচ আর্মস্ট্রং অ্যান্ড দ্য ফ্লেক্স ফাইটার্স (২০১৭-২০১৮), ফাইনাল স্পেস (২০১৮-২০২১), টুকা অ্যান্ড বার্টি (২০১৯-২০২২) ও ইনভিন্সিবল (২০২১-বর্তমান)-এ প্রধান চরিত্রে কণ্ঠ দেন।
প্রারম্ভিক জীবন
ইয়ান ১৯৮৩ সালের ২১শে ডিসেম্বর দক্ষিণ কোরিয়ার সিউলে জন্মগ্রহণ করেন। তার পিতা জে এবং মাতা জুন ইয়ান। তার পিতা দক্ষিণ কোরিয়ায় একজন স্থপতি ছিলেন। তিনি ১৯৮৮ সালে সপরিবারে কানাডায় পাড়ি জমান এবং সেখানে সাসক্যাচুয়ান অঙ্গরাজ্যের রেজিনা শহরে বসবাস করতেন। স্টিভেন রেজিনায় রুথ এম. বাক এলিমেন্টারি স্কুলে পড়াশোনা করেন। এরপর তার পরিবার মার্কিন যুক্তরাষ্ট্রে পাড়ি জমান এবং মিশিগান অঙ্গরাজ্যের টেইলর ও পরে ট্রয় শহরে বসবাস করেন। ট্রয় শহরে স্টিভেন ২০০১ সালে ট্রয় হাই স্কুল থেকে পাশ করেন। স্টিভেনের ব্রায়ান নামে এক ছোট ভাই রয়েছে। বাড়িতে তার পরিবারের সবাই কোরীয় ভাষায় কথা বলতেন।
চলচ্চিত্রের তালিকা
thumb|২০১৮ সালে [[কান চলচ্চিত্র উৎসবে ইয়ান]]
ব্রা-কেট প্রতিক
কোয়ান্টাম মেকানিক্সে, ব্রা-কেট নোটেশন বা ডিরাক নোটেশন, কোয়ান্টাম অবস্থা বোঝাতে সর্বব্যাপী ব্যবহৃত হয়। এটি "ব্রা" এবং "কেট" নির্মাণ করতে কোণ বন্ধনী, \langle এবং \rangle, এবং একটি উল্লম্ব বার , ব্যবহার করে।
একটি কেট |v \rangle এর তৈরি। গাণিতিকভাবে এটি একটি ভেক্টর কে বোঝায়, যা  একটি কাল্পনিক (জটিল) ভেক্টর স্পেস V, এবং বাস্তবে এটি কিছু কোয়ান্টাম সিস্টেমের একটি অবস্থার প্রতিনিধিত্ব করে।
একটি ব্রা \langle f| এর তৈরি। গাণিতিকভাবে এটি একটি রৈখিক গঠন নির্দেশ করে, যেমন একটি রৈখিক রুপান্তর যা V এর প্রতিটি ভেক্টরকে জটিল সমতল \Complex তে একটি সংখ্যায় রুপান্তর করে। রৈখিক অপেক্ষক \langle f| একটি ভেক্টর |v\rangle উপর কার্যকর হলে লেখা হয়  ।
ভূমিকা
Bra–ket প্রতিক হল রৈখিক বীজগণিত এবং রৈখিক অপারেটরগুলির জন্য একটি প্রতিক যা জটিল ভেক্টর স্পেসগুলিতে তাদের দ্বৈত স্থানের সাথে সসীম-মাত্রিক এবং অসীম-মাত্রিক ক্ষেত্রে উভয় ক্ষেত্রেই। এটি বিশেষভাবে কোয়ান্টাম মেকানিক্সে ঘন ঘন আসে এমন ধরনের গণনার সহজ করার জন্য ডিজাইন করা হয়েছে। কোয়ান্টাম মেকানিক্সে এর ব্যবহার বেশ ব্যাপক। কোয়ান্টাম মেকানিক্স ব্যবহার করে ব্যাখ্যা করা অনেক ঘটনা ব্রা-কেট নোটেশন ব্যবহার করে ব্যাখ্যা করা হয়।
ভেক্টর বনাম কেট
গণিতে, "ভেক্টর" শব্দটি যে কোনো ভেক্টর স্থানের একটি উপাদানের জন্য ব্যবহৃত হয়। যাইহোক, পদার্থবিজ্ঞানে "ভেক্টর" শব্দটি অনেক বেশি নির্দিষ্ট: "ভেক্টর" প্রায় একচেটিয়াভাবে স্থানচ্যুতি বা বেগের মতো পরিমাণকে বোঝায়, যার উপাদান রয়েছে যা স্থানের তিনটি মাত্রার সাথে বা আপেক্ষিকভাবে, স্থানকালের চারটির সাথে সম্পর্কিত। এই ধরনের ভেক্টরগুলি সাধারণত অক্ষরের উপর তীর চিহ্ন ( \vec r ), বোল্ডফন্ট ( \mathbf{p} ) বা সূচক ( v^\mu ) দ্বারা চিহ্নিত করা হয়।
স্বরলিপি
যেহেতু কেটগুলি হার্মিশিয়ান ভেক্টর স্পেসে কেবল ভেক্টর, তাই রৈখিক বীজগণিতের সাধারণ নিয়মগুলি ব্যবহার করে এগুলিকে ব্যবহার করা যেতে পারে। উদাহরণ স্বরূপ:
লক্ষ্য করুন কিভাবে উপরের শেষ লাইনটি অসীমভাবে অনেকগুলি ভিন্ন কেটের সাথে জড়িত, একটির জন্য প্রতিটি বাস্তব সংখ্যা
x
।
ভারতের সড়কের সংকেতসমূহ
সর্বাধিক শহুরে সড়ক ও রাজ্যের মহাসড়ক রাজ্য ভাষা ও ইংরেজি ভাষাতে নির্দেশিত থাকে। জাতীয় মহাসড়ক রাজ্য ভাষা, হিন্দি এবং ইংরেজি ভাষাতে নির্দেশিত থাকে।
২০১২ সালে, কেরালা পর্যটন বিভাগ নিকটবর্তী হাসপাতালগুলোর মানচিত্র অন্তর্ভুক্ত করতে রাজ্যের সড়ক সংকেতগুলোর পদোন্নতি ঘটানোর জন্য পরিকল্পনাসমূহ ঘোষণা করে।  নয়ডা কর্তৃপক্ষ নতুন প্রতিপ্রভ নির্দেশক সাথে পুরোনো সাইনবোর্ড প্রতিস্থাপন করার পরিকল্পনা ঘোষণা করে।
মদনলাল মেহতা
মদন লাল মেহতা (১৯৩২-২০০৬) ভারতীয় বংশোদ্ভূত তাত্ত্বিক পদার্থবিদ ছিলেন, বিশেষত রানডম ম্যাট্রিক্স তত্ত্বের ক্ষেত্রে তাঁর কাজের জন্য খ্যাতি পেয়েছে ।
জীবনী
মদন লাল মেহতা উত্তর পশ্চিম ভারতের উদয়পুরের নিকটবর্তী একটি ছোট্ট গ্রাম, রাজস্থানের রেলমগ্রায় ১৯৩২ সালের ২৪শে ডিসেম্বর জন্মগ্রহণ করেছিলেন। ১৯৫৬ সালে তিনি রাজস্থান বিশ্ববিদ্যালয় ( জয়পুর ) থেকে গণিতে স্নাতকোত্তর ডিগ্রি অর্জন করেন।
বোম্বাইয়ের টাটা ইনস্টিটিউট অব ফান্ডামেন্টাল রিসার্চে দুই বছর থাকার পরে, তিনি ১৯৫৮ সালের নভেম্বরে সেন্টার ডি'এডিউডস নিউক্লিয়ারস ডি স্লে- তে গণিত পদার্থবিজ্ঞান বিভাগে (বর্তমানে তাত্ত্বিক পদার্থবিজ্ঞান বিভাগ) যোগদানের জন্য ফ্রান্সে যান।
১৯৬১ সালে তিনি ক্লোড ব্লচের অধীনে পিএইচডি পেয়েছিলেন কম ঘনত্বের উপকরণগুলিতে কাজ করে। ১৯৬২ থেকে ১৯৬৩ সাল পর্যন্ত তিনি প্রিন্সটনের (ইউএসএ) ইনস্টিটিউট ফর অ্যাডভান্সড স্টাডিতে কাজ করেছেন।
এরপরে তিনি ১৯৬৬-১৯৬৭ সালে প্রিন্সটন বিশ্ববিদ্যালয় এবং আর্গন ন্যাশনাল ল্যাবরেটরিতে কাজ করার জন্য যুক্তরাষ্ট্রে ফিরে আসার আগে দিল্লি বিশ্ববিদ্যালয়ে কর্মরত অবস্থায় ভারতে ফিরে আসেন। পরবর্তীতে, মেহতা ১৯৬৭ সালের সেপ্টেম্বরে সিইএ স্যাকলে তাত্ত্বিক পদার্থবিজ্ঞান বিভাগে চলে যান, যেখানে তিনি তার একাডেমিক কেরিয়ারের শেষ অবধি রয়ে গিয়েছিলেন। ১৯ ৭০ সালে সিএনআরএস তাকে নিয়োগ দেওয়ার সাথে সাথে মেহতা একাত্তরে ফরাসি নাগরিকত্ব অর্জন করেছিলেন।
পদার্থবিদ্যায় কাজ
মদন লাল মেহতা র‍্যানডম ম্যাট্রিক্সে কাজ করার জন্য পরিচিত হন। তাঁর "র‍্যান্ডম ম্যাট্রিকেস" বইটি ক্লাসিক হিসাবে বিবেচনা করা হয়।  ইউজিন উইগনার র‍্যানডম ম্যা্ট্রিক্সের বিষয়ে SIAM     পর্যালোচনা চলাকালীন মেহতার উদ্ধৃতি দিয়েছিলেন।
মিশেল গাউডিনের সাথে একত্রে, মেহতা অরগান্টাল বহুত্ববাদী পদ্ধতিটি বিকাশ করেছিলেন, যা ইনগ্রায়েন্ট ম্যাট্রিক্স এনসেম্বলসগুলির ইয়েজভ্যালু বিতরণ অধ্যয়ন করার একটি মৌলিক সরঞ্জাম। ফ্রিম্যান ডাইসনের সাথে একসাথে মেহতা ডাইসনের বিজ্ঞপ্তিগুলির নকশাগুলিতে কাজ করেছিলেন। অন্যান্য সুপরিচিত সহযোগীদের মধ্যে রয়েছে পিকে শ্রীবাস্তব, এন রোজেনজওয়েগ, ক্লাইজঅক্সের জে।, জি.মাহাক্স, এ। পান্ডে, জেএম নরম্যান্ড, আই.কোস্টভ এবং বি আইনার্ড।
হিরার যুদ্ধ
হিরার যুদ্ধ ৬৩৩ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। মুসলিমদের পারস্য বিজয়ের সময় এই যুদ্ধ সংঘটিত হয়।
পটভূমি
সাসানীয় সাম্রাজ্যের আল হিরা শহর তার আকার ও সম্পদের জন্য পরিচিত ছিল। এটি ছিল পারস্যের ইরাক প্রদেশের রাজধানী। এর লাখমিয় খ্রিষ্টান আরবরা সাসানীয়দের পক্ষে মরুভূমিতে টহল দিত। রোমান ঐতিহাসিক প্রোকুপিয়াসের বর্ণনা অনুযায়ী লাখমিয়রা যুদ্ধে দক্ষ ও পারস্যের অনুগত ছিল (৬০৮ সাল পর্যন্ত, এসময় সাসানীয়রা তাদের বিরুদ্ধে চলে যায়)। আবু বকর তার খিলাফতের সময় খালিদকে হিরা জয়ের জন্য প্রেরণ করেন।
৬৩৩ সালের মে মাসে মুসলিমরা খালিদ বিন ওয়ালিদের নেতৃত্বে দুর্গ নগরীতে আক্রমণ করে। শহরের লাখমিয় প্রতিপক্ষরা মুসলিমদের বিরুদ্ধে এসময় ছুড়ে মারতে সক্ষম যন্ত্র ব্যবহার করে। সংক্ষিপ্ত যুদ্ধের পর শহরের অধিবাসীরা আত্মসমর্পণ করে। যুদ্ধের পর শহরের পাঁচটি দুর্গ মুসলিমদের হাতে আসে। অধিবাসীরা জিজিয়া দিতে সম্মত হয়। তারা উলাইসের অধিবাসীদের মত সাসানীয়দের বিরুদ্ধে গোয়েন্দা তৎপরতা চালাতেও একমত হয়।
গাবতলী ইউনিয়ন
গাবতলী ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
অবস্থান
এটি বগুড়া থেকে প্রায় ৫.০০ কিলোমিটার পূর্বে অবস্থিত।
যোগাযোগ
গাবতলী ইউনিয়নে বাস, সিএনজি, অটোরিক্সা, অটোটেম্পু পরিবহনে যাতায়াত করা যায়।
আয়তন
এই ইউনিয়নের মোট আয়তন ১২.৫২ বর্গকিলোমিটার।
জনসংখ্যা
এই ইউনিয়নের মোট জনসংখ্যা ১১,৬৬৩জন।
প্রশাসনিক কাঠামো
গাবতলী ইউনিয়ন ১২টি গ্রাম ও ১১টি মৌজা নিয়ে গঠিত।
শিক্ষা ব্যবস্থা
গাবতলী ইউনিয়নের কয়েকটি শিক্ষা প্রতিষ্ঠান:
জনপ্রতিনিধি
ইউনিয়নের বর্তমান চেয়ারম্যান আলমগীর হোসেন খান
প্রিয়াঙ্কা কার্কী
প্রিয়াঙ্কা কার্কী (प्रियंका कार्की; জন্ম: ২৭ ফেব্রুয়ারি ১৯৮৭) হচ্ছেন নেপাল-এর একজন অভিনেত্রী, মডেল, সাবেক মিস টিন নেপাল, ভিজে, উচ্চাকাঙ্ক্ষী গায়িকা এবং নৃত্যশিল্পী।
ব্যক্তিগত জীবন
প্রিয়াঙ্কা কার্কী নেপাল-এর রাজধানী কাঠমান্ডুতে জন্মগ্রহণ করেন। তার বাবার নাম হচ্ছে ভূপেন্দ্র এবং তার মায়ের নাম হচ্ছে রাকশা। তার একটি ছোট ভাই আছে, যার নাম প্রনিত।
২০১২ সালের ফেব্রুয়ারিতে কান্তিপুর সপটিক দ্বারা পরিচালিত একটি জরিপে নেপালের "সবচেয়ে আকর্ষণীয় মহিলা" হিসেবে প্রিয়াঙ্কা কার্কীর নাম উল্লেখ করা হয়েছে। ৪৫০ হাজারেরও বেশি অনুগামীদের সাথে নিয়ে তিনি ইন্সটাগ্রাম-এ নেপালের সর্বাধিক অনুসরণকারী ব্যক্তিতে পরিণত হয়েছেন।
বর্তমানে প্রিয়াঙ্কা কার্কী আয়ুষ্মান দেশরাজ যোশী নামে এক ব্যক্তির সাথে সম্পর্কের মধ্যে আছেন।
বাণিজ্যিক এবং সমালোচনামূলক সাফল্য
প্রিয়াঙ্কা কার্কী দয়াহং রায় এর বিপরীতে "ঝলে" চলচ্চিত্রে অভিনয় করেছিলেন, যেখানে তিনি একটি পতিতা চরিত্রের অভিনয় করেছিলেন। বক্স অফিসে "ঝলে" চলচ্চিত্রটি ১০ মিলিয়ন ডলারের বেশি আয় করেছে। প্রিয়াঙ্কা কার্কী অভিনীত তার পরের বড় চলচ্চিত্র মুক্তিটি ছিল বিকাশ আচার্য-এর "নাই নবান্নু লা ২", যেখানে তার বিপরীতে সুরাজ সিং ঠাকুরী অভিনয় করেছেন। "নাই নবান্নু লা ২" চলচ্চিত্রটি প্রায় ৪০ মিলিয়ন টাকার বেশি আয় করে।
"ঝলে" এবং "নাই নবান্নু লা ২" চলচ্চিত্রে প্রিয়াঙ্কা কার্কীর অভিনয় তাকে সেরা অভিনেত্রী হিসেবে অনলাইন ফিল্মিখবর পুরস্কার জয়লাভ করতে সাহায্য করে। এছাড়াও সেরা সহায়ক ভূমিকা (মহিলা) বিভাগে শ্রেষ্ঠ অভিনেত্রীর জন্য তিনি ন্যাটাফা পুরস্কার, একজন সহকারী অভিনেত্রী (ইনফো) এবং ইনফ্লা সর্বাধিক জনপ্রিয় অভিনেতা (মহিলা) পুরস্কার জয়লাভ করেন। প্রিয়াঙ্কা কার্কীর পরবর্তী মুক্তিপ্রাপ্ত ছবি "আওয়ারাপন", যা বক্স অফিসে আগের সিনেমাগুলোর অনুরূপ ছিল না।
আবদুল হক (মুক্তিযোদ্ধা)
আবদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
কর্মজীবন
আবদুল হক অষ্টম শ্রেণী পর্যন্ত পড়াশোনা করার পর ১৯৭১ সালে কৃষিকাজসহ অনিয়মিত নানা কাজে যুক্ত ছিলেন। মুক্তিযুদ্ধ শুরু হলে এপ্রিল মাসে প্রতিরোধ যুদ্ধরত চতুর্থ ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। মে মাসে প্রশিক্ষণ নেন। পরে তাকে নিয়মিত মুক্তিবাহিনীর নবগঠিত নবম ইস্ট বেঙ্গল রেজিমেন্টে অন্তর্ভুক্ত করা হয়। ২ নম্বর সেক্টরে তিনি বেশ কয়েকটি যুদ্ধে অংশ নেন।
মুক্তিযুদ্ধে ভূমিকা
১৯৭১ সালের অক্টোবর মাসের মাঝামাঝি। আবদুল হকসহ এক দল মুক্তিযোদ্ধা সমবেত হন সীমান্তে। তাঁদের লক্ষ্য পাকিস্তান সেনাবাহিনীর কসবা প্রতিরক্ষা অবস্থানে আক্রমণ করা। ব্রাহ্মণবাড়িয়া জেলার অন্তর্গত কসবা ভারত-বাংলাদেশ সীমান্তে। এর পূর্ব পাশে ভারতের ত্রিপুরা রাজ্য। মুক্তিযোদ্ধাদের এই আক্রমণ ছিল ভিন্ন ধরনের। প্রায় এক ব্যাটালিয়ন শক্তির মুক্তিযোদ্ধা প্রথমে সমবেত হন কসবাসংলগ্ন লাতুমুড়ার সামনে। তারা সেখানে সমবেত হয়ে পাকিস্তান সেনাবাহিনীর মনোযোগ আকর্ষণের জন্য গোলাগুলি ও ছোটোখাটো যুদ্ধের মহড়া প্রদর্শন করেন। প্রকৃতপক্ষে তাঁদের এই কর্মকাণ্ড ছিল পাকিস্তান সেনাবাহিনীকে ধোঁকা দেওয়া এবং মনোযোগ আকর্ষণের জন্য। মুক্তিযোদ্ধারা সফলতার সঙ্গেই পাকিস্তানিদের মনোযোগ আকর্ষণ করেন। এরপর পাকিস্তানিরা সেদিকে কেন্দ্রীভূত হয়ে তাঁদের ওপর আক্রমণ চালানোর প্রস্তুতি নেয়। এর মধ্যে পাকিস্তানি গোয়েন্দাদের সতর্ক চোখ ফাঁকি দিয়ে আবদুল হকসহ মুক্তিযোদ্ধাদের একাংশ (দুই কোম্পানি) রাতের অন্ধকারে আলাদা স্থানে অবস্থান নেয়। ২২ অক্টোবর ভোরে আগের স্থানে সমবেত হওয়া মুক্তিযোদ্ধাদের অবস্থান থেকে প্রথম আক্রমণ পরিচালিত হয়। পাকিস্তানিরা সর্বশক্তি দিয়ে আক্রমণ প্রতিরোধ শুরু করে। এই সুযোগে নতুন স্থানে সমবেত আবদুল হকরা পেছন দিক থেকে ঝোড়ো গতির আক্রমণ চালান। বিস্মিত পাকিস্তানিরা এমন আক্রমণ আশা করেনি। মুক্তিযোদ্ধাদের আক্রমণ প্রতিরোধে তারা ব্যর্থ হয় এবং কিছুটা পশ্চাদপসরণ করে। পরে পাকিস্তানিরা পুনরায় সংগঠিত হয়ে পাল্টা আক্রমণ চালায়। মুখোমুখি যুদ্ধ চলতে থাকে। আবদুল হক ও তার সহযোদ্ধারা বিপুল বিক্রমে যুদ্ধ করেন। তাঁদের সাহসিকতায় পাকিস্তানি সেনারা হতোদ্যম হয়ে পড়ে। একপর্যায়ে তারা পিছে হটতে শুরু করে। তখন মুক্তিযোদ্ধারা তাদের ওপর আরও চড়াও হন। দুই পক্ষে প্রায় হাতাহাতি যুদ্ধ শুরু হয়ে যায়। এই সময় হঠাৎ পাকিস্তানি সেনাদের ছোড়া গুলিতে আহত হন আবদুল হক। আহত হয়েও তিনি যুদ্ধ অব্যাহত রাখেন। কিন্তু কিছুক্ষণের মধ্যেই অতিরিক্ত রক্তক্ষরণে তিনি নিস্তেজ হয়ে মাটিতে ঢলে পড়েন। সহযোদ্ধারা তাকে দ্রুত উদ্ধার করে ফিল্ড চিকিৎসাকেন্দ্রে পাঠান। পরে তার চিকিৎসা হয় আগরতলার জিবি হাসপাতালে। সেদিন প্রায় তিন ঘণ্টা যুদ্ধ হয়। শেষ পর্যন্ত পাকিস্তানিরা ব্যাপক ক্ষয়ক্ষতি স্বীকার করে সেখান থেকে পালিয়ে যায়। ২৬ জন পাকিস্তানি সেনা নিহত ও ১৮ জন আহত হয়। ১১টি এলএমজি, একটি পিস্তল, গ্রেনেডসহ নানা ধরনের অস্ত্রশস্ত্র মুক্তিযোদ্ধাদের হস্তগত হয়। বিরাট এলাকা মুক্তিযোদ্ধাদের দখলে আসে। মুক্তিযোদ্ধাদের পক্ষে আবদুল হকসহ কয়েকজন আহত হন।
টারজান: দ্য ওয়ান্ডার কার
টারজান দ্যা ওয়ান্ডার কার ২০০৪ সালের হিন্দি ভাষার অতিপ্রাকৃত অ্যাকশন থ্রিলার চলচ্চিত্র যা পরিচালনা করেছেন আব্বাস বার্মাওয়ালা এবং মস্তান বার্মাওয়ালা ।
কাহিনী
রাজ গাড়ি ডিজাইনার দেবেশের ছেলে। দেবেশ তার সময়ের চেয়ে অনেক দূরদর্শী এক গাড়ি ডিজাইন করে এবং সেটি নিয়ে বিভিন্ন কোম্পানিতে যায়। শেষে এক কোম্পানির সাথে তার চুক্তি হয়। কিন্তু সেই কোম্পানির চার অংশীদার (পঙ্কজ ধীর, সদাশিব আম্রাপুরকর, শক্তি কাপুর এবং মুকেশ তিওয়ারি) কিছু শর্তাদির সাথে একমত হন না এবং চুক্তি বাতিল করে দেন। তবে দেবেশের অজান্তেই তারা গাড়ির নকশাটি অনুলিপি করে তাদের নামে নিবন্ধন করে। দেবেশ আদালতে  যাওয়ার হুমকি দিলে  চারজন অংশীদার একজন দুর্নীতিগ্রস্ত পুলিশ কর্মকর্তার সহায়তায় তাকে হত্যা করে এবং তার গাড়ি সহ তাকে একটি হ্রদে ফেলে দেয়। দেবেশের পরিবার মনে করেন যে তিনি দুর্ঘটনায় মারা গেছেন। কর্তার সিং এক গ্যারেজের মালিক যেখানে রাজ কাজ করে। রাজ একটি জঙ্কিয়ার্ডে একটি গাড়ি খুঁজে পায় এবং এটিকে একটি নতুন গাড়িতে রূপান্তরিত করতে এটিকে কিনে নিয়ে যায়। কীভাবে দেবেশ আশ্চর্য গাড়ির সাহায্যে খলনায়কদেরকে একের পর এক নির্মূল করে তা নিয়ে ফিল্মটি এগিয়ে যায়।
আরিক বোকে
আরিক বোকে (Аригбөх) (আনু. ১২১৯-১২৬৬) (আরিগ এবং বুখা বা বুকা নামেও পরিচিত) ছিলেন তোলুই খানের কনিষ্ঠ পুত্র এবং চেঙ্গিস খানের নাতি। তার ভাই খাগান মংকের মৃত্যুর পর আরিক নিজেকে সাম্রাজ্যের খাগান দাবি করে সংক্ষিপ্তকাল ক্ষমতাসীন হন। এসময় তার ভাই কুবলাই খান ও হালাকু খান মঙ্গোলিয়ার বাইরে ছিলেন। ১২৬০ সালে কুবলাই ফিরে আসার পর দ্বন্দ্ব মেটেনি। ফলশ্রুতিতে গৃহযুদ্ধ দেখা দেয় এবং সাম্রাজ্যে ভাঙ্গন ধরে। সাম্রাজ্যের ঐতিহ্যপন্থিরা আরিক বোকেকে সমর্থন দেয়। অন্যদিকে কুবলাই খান উত্তর চীন ও মাঞ্চুরিয়ার শাসকদের সমর্থন পান।
প্রারম্ভিক জীবন
আরিক বোকে ছিলেন তোলুই খানের কনিষ্ঠ পুত্র এবং চেঙ্গিস খানের নাতি। ১২২৭ সালে চেঙ্গিস খানের মৃত্যুর পর আরিকের চাচা ওগেদাই খান নেতৃত্ব লাভ করেন। আরিক তার চাচা ওগেদাই ও চাচাত ভাই গুয়ুক খানের নির্বাচনের সময় উপস্থিত ছিলেন। ১২৫০ সালে আরিকের বড় ভাই মংকে ক্ষমতাসীন হন। ফলে তাদের পরিবার আরো ক্ষমতাশালী হয়ে উঠে। আরিক খ্রিস্টধর্মের প্রতি সহানুভূতিশীল ছিলেন বলে জানা যায়। নবম লুইয়ের দূত উইলিয়ামের বিবরণে এমন তথ্য পাওয়া যায়।
খাগান
১২৫৯ সালে মংকের মৃত্যুর পর আরিক বোকে তার ভাইদের অনুপস্থিতিতে খান নির্বাচিত হন। উপস্থিত মন্ত্রী, মংকে খানের পরিবারসহ পরিবারের ক্ষমতাবান সদস্যরা সবাই এসময় তাকে সমর্থন দেয়। এদিকে মংকে খানের মৃত্যুর খবর পাওয়ার পর কুবলাই ও হালাকু উভয়ে স্বদেশে ফিরে আসেন। ১২৬০ সালের মে মাসে কুবলাই তার সমর্থকদের সমর্থনে খান হন। ফলে সাম্রাজ্যের নেতৃত্ব নিয়ে দুই ভাইয়ের মধ্যে গৃহযুদ্ধ দেখা দেয়। উদাহরণস্বরূপ, চাগাতাই খানাতের নতুন নেতৃত্বের প্রয়োজনীয়তা দেখা দিলে কুবলাই তার অনুগত আবিশকাকে প্রেরণ করার চেষ্টা করেন। কিন্তু আরিক আবিশকাকে গ্রেপ্তার করে হত্যা করেন এবং নিজ মিত্র আলগুকে তার স্থানে প্রেরণ করেন। হালাকু খান এবং গোল্ডেন হোর্ডে‌র বারকা খান উভয়ের কাছ থেকে নিজ অঞ্চল রক্ষা করার জন্য আলগুকে নির্দেশ দেয়া হয়। কিন্তু আলগু আরিকের পক্ষ ত্যাগ করেন। আলগু ও আরিক বোকে শীঘ্রই সরাসরি সংঘর্ষে লিপ্ত হন। প্রথম লড়াইয়ে আলগু জয়ী হলেও দ্বিতীয় লড়াইয়ে আরিক বিজয়ী হন। আলগু পশ্চিমে পালিয়ে যান।
আত্মসমর্পণ
আরিক ও কুবলাইয়ের মধ্যে যুদ্ধ চলার এক পর্যায়ে আরিকের পক্ষ দুর্বল হয়ে পড়ে। কুবলাই খানের কাছে শক্তিশালী মঙ্গোল অশ্বারোহী বাহিনী, তুর্ক সেনাদল এবং চীনা ও গোরিয়ো পদাতিক বাহিনী ছিল। কুবলাই খানের সমর্থক ও ওগেদাইয়ের ছেলে কাদানের হাতে সেনাপতি আলান্দারের নেতৃত্বাধীন আরিক বোকের বাহিনী পরাজিত হয় এবং আরিক বোকে দুইবার রাজধানীর নিয়ন্ত্রণ হারান। খাদ্য সরবরাহ বন্ধের জন্য কুবলাই খান উত্তর চীন থেকে মঙ্গোলিয়াগামী সকল ব্যবসা বন্ধ করে দেন। আরিক ১২৬৩ সালে কুবলাই খানের কাছে আত্মসমর্পণ করেন। আরিক বোকেকে বন্দী করা হয়। কয়েক বছর পর তিনি মারা যান। গুজব ছিল যে তাকে গোপনে বিষপ্রয়োগ করে মেরে ফেলা হয়েছে।
উমেশ শুক্লা
উমেশ শুক্লা উমেশ শুক্লা হলেন একজন ভারতীয় পরিচালক যিনি বলিউডের ছবিতে কাজ করেন। তিনি সমালোচকদের দ্বারা প্রশংসিত কমেডি ড্রামা ফিল্ম ওহ মাই গড -এ তার কাজের জন্য সর্বাধিক পরিচিত। তিনি UTV মোশন পিকচার্স ' এবং বিন্দাস ' উপস্থাপনা ধুন্দতে রেহ জাওগে এর মাধ্যমে তার পরিচালনায় আত্মপ্রকাশ করেন। শুক্লার সর্বশেষ রিলিজ হয়েছে "১০২ নট আউট" যেখানে অমিতাভ বচ্চন এবং ঋষি কাপুর অভিনয় করেন ।
একজন অভিনেতা হিসাবে, তিনি মিঠুন চক্রবর্তীর ইয়ার গদ্দার -এ তার খলনায়কের ভূমিকার জন্য পরিচিত যেখানে তিনি গভর্নর এবং তার পরিবর্তিত অহং শীলার ভূমিকায় অভিনয় করেছিলেল. তিনি গুজরাটি নাটক (নাটক), কাঞ্জি বিরুদ্ধ কাঞ্জির পরিচালক হিসেবেও সুপরিচিত।
নাতিশীতোষ্ণ জলবায়ু
নাতিশীতোষ্ণ জলবায়ু হলো ক্রান্তীয় বলয় হতে শুরু করে পৃথিবীর মেরু অঞ্চলসমূহের মধ্যবর্তী এলাকার সমভাবাপন্ন জলবায়ু। এটি মধ্য অক্ষাংশ এলাকায় (৪০ হতে ৬০ ডিগ্রি অক্ষাংশের মধ্যে) দৃষ্ট হয়। এখানে শীত - গ্রীষ্মের উষ্ণতার পার্থক্য খুব কম থাকে। বিভিন্ন জলবায়ু বিভাগ অনুসারে এর শীতলতম মাসের জলবায়ুর আর্দ্রতা, বৃষ্টিপাত, উষ্ণতা - প্রভৃতির ওপর নির্ভর করে নাতিশীতোষ্ণ জলবায়ুকে অনেকগুলো ক্ষুদ্র ক্ষুদ্র ভাগে বিভক্ত করা গেলেও এর মূল বিভাগ মূলতঃ দুটি - উষ্ণ নাতিশীতোষ্ণ মণ্ডল ও শীতল নাতিশীতোষ্ণ মণ্ডল।
কোপেনের জলবায়ু শ্রেণিবিন্যাস কোনো জলবায়ুকে "নাতিশীতোষ্ণ" হিসাবে সংজ্ঞায়িত করার শর্ত হচ্ছে, শীতলতম মাসে এর গড় তাপমাত্রা −৩° সেন্টিগ্রেডের (২৬.৬° ফারেনহাইট)-এর উপরে কিন্তু ১৮° সেন্টিগ্রেডের (৬৪.৪° ফারেনহাইট)-এর নিচে থাকবে। তবে, অন্যান্য জলবায়ুর শ্রেণিবিন্যাস অনুসারে সর্বনিম্ন তাপমাত্রা  ০° সেন্টিগ্রেডের (৩২.০° ফারেনহাইট) ধরা হয়।
শ্রেণিবিন্যাস
উত্তর নাতিশীতোষ্ণ অঞ্চলটি কর্কটক্রান্তি (আনুমানিক ২৩.৫° উত্তর অক্ষাংশ) থেকে সুমেরু বৃত্ত (প্রায় ৬৬.৫° উত্তর অক্ষাংশ) পর্যন্ত বিস্তৃত। অপরদিকে, দক্ষিণ নাতিশীতোষ্ণ অঞ্চলটি মকরক্রান্তি (আনুমানিক ২৩.৫° দক্ষিণ অক্ষাংশ) থেকে কুমেরু বৃত্ত (প্রায় ৬৬.৫° দক্ষিণ অক্ষাংশ) পর্যন্ত বিস্তৃত। কিছু কিছু জলবায়ুর শ্রেণিবিন্যাসে, নাতিশীতোষ্ণ অঞ্চলকে প্রায়শই মাসিক তাপমাত্রা, শীতলতম মাস এবং বৃষ্টিপাতের উপর ভিত্তি করে আরও বেশ কয়েকটি ক্ষুদ্র ক্ষুদ্র জলবায়ু অঞ্চলে বিভক্ত করা হয়; এর মধ্যে রয়েছে আর্দ্র উপ-ক্রান্তীয় জলবায়ু, ভূমধ্যসাগরীয় জলবায়ু, মহাসাগরীয় এবং মহাদেশীয় জলবায়ু।
জনমিতি
নাতিশীতোষ্ণ অঞ্চল পৃথিবীর বৃহৎ জনগোষ্ঠী বসবাস করে, বিশেষ করে উত্তর গোলার্ধে ভূমির বৃহৎ পরিমাণের কারণে।
পুনর্জন্মন্
পুনর্জন্মন্ (पुनर्जन्मन्) একটি সংস্কৃত শব্দ যা স্থানান্তর বা পুনর্জন্মকে বোঝায়।  যুবরাজ কৃষাণের মতে, ভারতীয় ধর্মের চূড়ান্ত লক্ষ্য, যেমন  হিন্দুধর্ম, বৌদ্ধধর্ম, জৈনধর্ম, শিখধর্ম এবং বিভিন্ন উপনিষদ, মোক্ষ, নির্বাণ, এবং ফলস্বরূপ পুনর্জন্ম বা 'পুনর্জন্ম'-এর অবসানের উপর ভিত্তি করে তৈরি করা হয়েছে।
লাল দুর্গ জাদুঘর
থাম্ব|রেড ক্যাসেল (লাল প্রাসাদ) এবং জাতীয় রেড ক্যাসল যাদুঘরের প্রবেশপথ এটি লাল প্রাসাদ জাদুঘর বা মাতহাফ আসসারিইয়্যা আল-হামরা (متحف السرايا الحمراء) নামেও পরিচিত। এটি ত্রিপোলি প্রত্নতাত্ত্বিক জাদুঘর যা লিবিয়া র জাতীয় জাদুঘর। এটি রেড ক্যাসল (লাল প্রাসাদ) বা রেড সারায়া হিসাবে পরিচিত ঐতিহাসিক প্রাসাদে অবস্থিত।
ইউনেস্কোর সাথে একত্রে নির্মিত জাদুঘরটির ইতিহাস,  প্রাগৈতিহাসিক কাল থেকে স্বাধীনতা বিপ্লব (১৯৫৩) পর্যন্ত প্রায় ৫০০০ বছর জুড়ে রয়েছে। এটি ত্রিপোলির আসারিয়া আল-হামরা বা রেড ক্যাসেল প্রাসাদে অবস্থিত। মদিনা গাদেমার সাথে পুরনো জেলা শহর সংলগ্ন। ঐতিহাসিক শহীদ স্কয়ারের দিকে জাদুঘরের প্রবেশপথটি রয়েছে।
ইতিহাস
প্রাগৈতিহাসিক কাল থেকে দেশ জুড়ে ছড়িয়ে ছিটিয়ে থাকা অনেক প্রত্নতাত্ত্বিক নিদর্শন রাখার জন্য লিবিয়ার ঔপনিবেশিক ইতালীয়রা দুর্গের একটি অংশকে জাদুঘরে রূপান্তরিত করেছিল। এই জাদুঘরটি ১৯১৯ সালে প্রতিষ্ঠিত হয়েছিল। দুর্গের চারপাশের বর্গক্ষেত্রটি তিরিশের দশকের স্থপতি ফ্লোরস্তানো ডি ফ্যাস্টো ডিজাইন করেছিলেন। দ্বিতীয় বিশ্বযুদ্ধের সময় ব্রিটিশরা যখন লিবিয়া দখল করেছিল, তখন দুর্গের পুরো কমপ্লেক্সটিও দখল করা হয়েছিল এবং ১৯৪৮ সালে এর নামকরণ করা হয়েছিল দ্য লিবিয়ান মিউজিয়াম। ১৯৮৮ সালে জাদুঘরটি জনসাধারণের জন্য পুনরায় খোলা হয় এবং আস-সারায়া আল-হামরা জাদুঘর বা রেড ক্যাসল জাদুঘর নামে নামকরণ করা হয়। এই জাদুঘরে আছে "আধুনিক-অত্যাধুনিক" সব সুযোগ-সুবিধা।
সংগ্রহ
জাদুঘরটির বিভিন্ন উৎস এবং ফ্লোর আলাদা আলাদা সংগ্রহের প্রদর্শনীর জন্য ডিজাইন করা হয়েছে।
এই জাদুঘরে সংগ্রহ আছে-
তানয়া দুবাশ
শিক্ষা
দুবাশ দ্যা ক্যাথিড্রাল ও জন ক্যানন স্কুলে পড়াশুনা করেছেন এবং ব্রাউন ইউনিভার্সিটি থেকে অর্থনীতি ও রাষ্ট্র বিজ্ঞানে স্নাতক ডিগ্রি অর্জন করেছেন এবং হার্ভার্ড বিজনেস স্কুল এ ছয় সপ্তাহের এডভান্স ম্যানেজমেন্ট পোগ্রামে অংশ নেন।
পেশা
দুবাশ গোদরেজ ইন্ডাস্ট্রিজ লিমিটেডের নির্বাহী পরিচালক ও প্রধান ব্র্যান্ড অফিসার হিসেবে কাজ করেন, এবং গোদরেজ গ্রুপের বিপণন ক্রিয়াকলাপের জন্য দায়ী, যার মধ্যে কৌশলগত বিপণন গ্রুপের নেতৃত্ব রয়েছে। তিনি নেচার্স বাস্কেট লিমিটেডের চেয়ারপার্সন এবং গোদরেজ রিমোট সার্ভিসেস লিমিটেড এবং এনসেম্বেল হোল্ডিংস অ্যান্ড ফাইন্যান্স লিমিটেডের পরিচালক। তিনি গোদরেজ ইন্ডাস্ট্রিজ লিমিটেড,গোদরেজ কনজিউমার প্রোডাক্টস লিমিটেড এবং গোদ্রেজ এগ্রোভেট লিমিটেডের পরিচালক।
অন্যান্য বোর্ড এবং কমিটি
দুব্যাশ ব্রাউন ইউনিভার্সিটির একজন ট্রাস্টি, ব্রাউন ইন্ডিয়া অ্যাডভাইজরি কাউন্সিলের সদস্য এবং ওয়াটসন ইনস্টিটিউটের তত্ত্বাবধায়কের বোর্ডে রয়েছেন। দুবাশ ২০১৩ সালের নভেম্বর থেকে ২০১৫ সালের মে মাস পর্যন্ত ভারতীয় মহিলা ব্যাংকের বোর্ডে সদস্য ছিলেন। তিনি কনজিউমার ভ্যালু ফাউন্ডেশন এবং এআইইএসইসি ভারত এর বোর্ড সদস্য হিসাবে কাজ করছেন । তিনি সিআইআই পরিষদেরও সদস্য।
৪ ফেব্রুয়ারি ২০১৯ এ তিনি ব্রিটানিয়া ইন্ডাস্ট্রিজের অতিরিক্ত পরিচালক হিসাবে নিযুক্ত হন।
স্বীকৃতি
২০০৭ সালে বিশ্ব অর্থনৈতিক ফোরাম তাকে ইয়ং গ্লোবাল লিডার হিসাবে স্বীকৃতি দিয়েছিল। ইন্ডিয়া টুডে রুদ্ধদ্বার সভা ২০১০ এ,দুবাশ বাস্তবতা ও আদর্শবাদের মধ্যে সংঘাত সম্পর্কে সাধারন বক্তব্য রাখেন, যেখানে তিনি আদর্শবাদে তার বিশ্বাসে জোর দিয়ে ভারতীয় তরুনদের উপর আলোকপাত করেন।তিনি বলেন যদি বাস্তবতা তোমাকে আদর্শ ত্যাগে বাধ্য করে ,তাহলে বাস্তবতা পাল্টাও
ব্যক্তি জীবন
দুবাশের ছোট দুই ভাই-বোন বোন আছে,বোন নিশাবা গোদরেজ, যিনি গোদরেজ কনজিউমার প্রডাক্টের চেয়ারপার্সন ও ভাই পিরোজশাহ আদি গোদরেজ, যিনি বাণিজ্যিক সম্রাজ্যের রিয়েল এস্টেট শাখা গোদরেজ প্রোপার্টিজের প্রধান। তিনি ২০১৬ সালে শিল্পপতি অরবিন্দ দারাব দুবাশ কে বিয়ে করেন। তাদের বিয়ে ১৯ দিন দীর্ঘ ১৯ টি জাকালো ভোজের মাধ্যমে হয়েছিল। তারা মুম্বাইয়ে তাদের দুই সন্তানের সাথে বসবাস করে।
সাকিনে মোহাম্মদী অষ্টিয়ানী
জীবনী
তিনি একজন ইরানি আজেরি, যা ফারসি ক্যালেন্ডারে ১৩৪৭ সালে (১৯৬৭-১৯৬৮) তাব্রিজে জন্মগ্রহণ করেন এবং ইরানের পূর্ব আজারবাইজান প্রদেশে বেড়ে ওঠেন। তিনি তার বাড়ির বাইরে দুই বছর কিন্ডারগার্টেনের শিক্ষক হিসেবে কাজ করেছেন।
তাকি উসমানির উপর লিখিত গ্রন্থপঞ্জি
থাম্ব|[[মুহাম্মদ তাকি উসমানি (জন্ম: ৩ অক্টোবর ১৯৪৩)]] এই তাকি উসমানির উপর লিখিত গ্রন্থপঞ্জিটি পাকিস্তানি বিচারক; কুরআন, হাদিস, ইসলামি আইন, ইসলামি অর্থনীতি ও তুলনামূলক ধর্মতত্ত্বের নেতৃস্থানীয় পণ্ডিত তাকি উসমানির সাথে সম্পর্কিত সাধারণভাবে উপলব্ধ বুদ্ধিভিত্তিক কাজের একটি নির্বাচিত তালিকা। ২০২০ সালের জরিপে তিনি বিশ্বের সবচেয়ে প্রভাবশালী মুসলিম ব্যক্তিত্ব নির্বাচিত হন। তাকে সমসাময়িক দেওবন্দ আন্দোলনের প্রধান বুদ্ধিজীবী হিসেবে বিবেচনা করা হয়, তার মতামত ও ফতোয়াকে ভারতের দেওবন্দ মাদ্রাসা সহ বিশ্বব্যাপী দেওবন্দি আলেমরা চূড়ান্ত শব্দ হিসেবে গ্রহণ করে। ২০১৭ সালে তিনি আমার জীবনকথা শিরোনামে আত্মজীবনী রচনা করেছেন। এই তালিকায় এপিএ শৈলীতে তাকি উসমানির উপর লেখা বই ও অভিসন্দর্ভ এবং বিভিন্ন জার্নাল, সংবাদপত্র, বিশ্বকোষ, সেমিনার, ওয়েবসাইট ইত্যাদিতে তার সম্পর্কে প্রকাশিত নিবন্ধগুলি অন্তর্ভুক্ত থাকবে।
সাকিনে মোহাম্মদী অষ্টিয়ানী
গ্রেফতার ও প্রত্যয়
তাকে ব্যভিচার ও তার স্বামীকে হত্যার ষড়যন্ত্রের অভিযোগে ২০০৫ সালে গ্রেফতার করা হয়েছিল। ২০০৬ সালে আদালত দোষী সাব্যস্ত করার পর পাথর মেরে মৃত্যুদণ্ড দেয় প্রদানের সাজা দেওয়া হয়। তার সন্তান ফরিদেহ ও সাজ্জাদ কাদেরজাদেহ তার শাস্তি বাতিল করার জন্য একটি আন্তর্জাতিক প্রচারণা শুরু করেছিলেন, তার মায়ের মামলা সম্পর্কে একটি চিঠির মাধ্যমে যা মিশন ফ্রি ইরান কর্তৃক প্রকাশিত হয়েছিল।
বিশিষ্ট গণমাধ্যম সূত্র তার ছেলের সাথে সাক্ষাৎকারের মাধ্যমে এই খবরটি তুলে ধরে, যার মধ্যে তার পাথর ছোড়ার বাক্যের তথ্য অন্তর্ভুক্ত ছিল। সাকিনের পরিস্থিতির দ্বারা সৃষ্ট আন্তর্জাতিক প্রচার ইরানের সরকার এবং কিছু পশ্চিমা সরকার প্রধানদের মধ্যে অসংখ্য কূটনৈতিক দ্বন্দ্বের জন্ম দেয়। ফলস্বরূপ, তার মৃত্যুদণ্ড অনির্দিষ্টকালের জন্য স্থগিত করা হয়। আন্তর্জাতিক প্রচারণা শুরুর কিছুক্ষণ পরেই, বিভিন্ন ইরানি কর্মকর্তারা বলেছিলেন যে সাকিনে তার স্বামী হত্যার সাথে সম্পর্কিত বিভিন্ন অভিযোগেও দোষী। অভিযোগের পরিসরের মধ্যে হত্যা, হত্যাকাণ্ড, ষড়যন্ত্র, ও জটিলতা ছিল। যাইহোক, প্রধান মানবাধিকার সংগঠন যেমন অ্যামনেস্টি ইন্টারন্যাশনাল, কিছু এনজিও এবং তার আইনজীবীরা বলেছেন যে তিনি হত্যার অভিযোগ থেকে খালাস পেয়েছেন, এবং হত্যায় জড়িত থাকার জন্য ও "জনশৃঙ্খলা ব্যাহত করার" জন্য তিনি প্রাথমিকভাবে ১০ বছরের কারাদণ্ড পেয়েছেন। আপিলে তা কমিয়ে পাঁচ বছর করা হয়। তাকে পৃথক বিচারে দুবার ব্যভিচারের জন্য দোষী সাব্যস্ত করা হয়েছিল এবং পাথর মেরে মৃত্যুদণ্ড দেওয়া হয়েছিল।
ইরানি কর্তৃপক্ষ ২০১১ সালের ডিসেম্বর মাসে ইঙ্গিত দেয় যে তারা ফাঁসির মাধ্যেম তার মৃত্যুদণ্ড নিয়ে এগিয়ে যেতে চায়। যাইহোক, ফাঁসি কার্যকর করা হয়নি, এবং ইরানি কর্মকর্তারা পরে মৃত্যুদণ্ড দেওয়ার ইচ্ছের কথা অস্বীকার করে।
মোস্তফা মন্ওয়ার
মোস্তফা মন্ওয়ার (জন্ম মোস্তফা মন্ওয়ার আল-আজিম ) হলেন একজন বাংলাদেশী অভিনেতা, লেখক, এবং চিত্রনাট্যকার যিনি লাইভ ফ্রম ঢাকাতে প্রধান চরিত্র অভিনয় করার জন্য পরিচিত। এই চলচ্চিত্রে অনবদ্য অভিনয়ের স্বীকৃতি হিসেবে ২০১৬ সিঙ্গাপুর আন্তর্জাতিক চলচ্চিত্র উৎসবে বেস্ট পার্ফরমেন্স বিভাগে সেরার পুরস্কার পেয়েছিলেন।
জীবনের প্রথমার্ধ
মন্ওয়ার ঢাকার ইন্দিরা রোডে বড় হয়েছেন। ১৯৯৮ সালে, তিনি প্রাচ্যনাটে যোগ দেন এবং তাদের সাথে বেশ কয়েকটি পথনাটকে অভিনয় করেন। তিনি নর্থ সাউথ বিশ্ববিদ্যালয় থেকে স্নাতক সম্পন্ন করেন। তিনি এনএসইউ সিনে অ্যান্ড ড্রামা ক্লাবের সদস্যও ছিলেন।
অভিনয়
২০১১ সালে, গেরিলাতে অভিনয়ের মাধ্যমে চলচ্চিত্রে তার অভিষেক হয়। ২০১৬ সালে, তিনি লাইভ ফ্রম ঢাকা চলচ্চিত্রে সাজ্জাদ চরিত্রে অভিনয় করেন। ২০১৭ সালে, তিনি টিভি সিরিজ চাবিয়াল রিইউনিয়নে অভিনয় করেছিলেন। ২০১৮ সালে, তার তৃতীয় চলচ্চিত্র ইতি তোমারই ঢাকা মুক্তি পায়। ২০১৯ সালে, তিনি হইচই সিরিজ ঢাকা মেট্রোতে অভিনয় করেছিলেন। ২০১৯ সালে, তিনি মেড ইন বাংলাদেশ ছবিতেও সোহেলের চরিত্রে অভিনয় করেছিলেন। ২০২০ সালে, মনোয়ার আরেকটি হোইচই সিরিজ একাত্তরে সেলিম চরিত্রে অভিনয় করেছিলেন। ২০২১ সালের জুলাই মাসে, তিনি জি৫ সিরিজ লেডিস অ্যান্ড জেন্টলম্যানে সাবিলার স্বামী আরিফের ভূমিকায় অভিনয় করেছিলেন। একই মাসে, তিনি চরকির ধারাবাহিক ঊনলৌকিক-এ কবির চরিত্রে হাজির হয়।  ২০২১ সালের অক্টোবরে, তাকে পায়ের তলায় মাটি নেই চলচ্চিত্রে অ্যাম্বুলেন্স ড্রাইভার চরিত্রের জন্য কাস্ট করা হয়েছিল।  ২০২১ সালের ডিসেম্বরে, তিনি জহির রায়হানকে আরেকটি চোরকি সিরিজ জাগো বাহে চরিত্রে অভিনয় করেছিলেন,  যার জন্য তিনি বছরের সেরা উদীয়মান অভিনেতা হিসাবে চ্যানেল আই ডিজিটাল মিডিয়া পুরস্কার ২০২১ পেয়েছিলেন। ২০২২ সালের মার্চ মাসে, তিনি গুনিন ছবিতে অভিনয় করেন।
লেখা
২০১১ সালে মন্ওয়ার টেলিভিশন নাটক হলুদ-এর চিত্রনাট্য রচনা করেন। ২০১৪ সালে, তার লেখা বই মেলোড্রামা প্রকাশিত হয়েছিল।
ব্যক্তিগত জীবন
মন্ওয়ার ২০১৮ সালে সুবরিনা ইরিনকে বিয়ে করেন।
খোদার পরে মা
খোদার পরে মা হল একটি ঢালিউড এ্যাকশানধর্র্মী ছবি পরিচালনা করেছেন শাহীন সুমন। ছবিটিতে প্রধান চরিত্রে অভিনয় করেছেন শাকিব খান, সাহারা এবং পার্শ্বচরিত্রে ববিতা, এবং মিশা সওদাগর সহ, আরও অনেকে। ছবিটি মুক্তি পায় ঈদুল ফিতর ২০ আগস্ট ২০১২। ছবিটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল ছবি হিসেবে মর্যাদা লাভ করে।
সঙ্গীত
খোদার পরে মা এর সঙ্গীতায়ন করেছেন আলী আকরাম শুভ।
ক্যারেকটার্স অফ শেকসপিয়র’স প্লেজ
ক্যারেকটার্স অফ শেকসপিয়র’স প্লেজ (ইংরেজি: Characters of Shakespear's Plays) হল ১৮১৭ সালে প্রকাশিত একটি প্রবন্ধ-গ্রন্থ। বইটির রচয়িতা ছিলেন ঊনবিংশ শতাব্দীর প্রথমার্ধের বিশিষ্ট ইংরেজ প্রাবন্ধিক তথা সাহিত্য সমালোচক উইলিয়াম হ্যাজলিট এবং এটির বিষয়বস্তু ছিল শেকসপিয়রীয় নাট্যসাহিত্যের সমালোচনা। গ্রন্থটি রচিত হয়েছিল স্যামুয়েল জনসন প্রমুখের নব্য-ক্ল্যাসিক দৃষ্টিভঙ্গিতে শেকসপিয়র মূল্যায়নের প্রতিক্রিয়া রূপে। জার্মান সমালোচক অগস্ট ভিলহেম শ্লেগেল সমালোচনার যে পদ্ধতি উদ্ভাবন করেছিলেন, সেই পদ্ধতিক্রমে ইংরেজি ভাষায় প্রথম প্রকাশিত শেকসপিয়র নাট্য-সমালোচনাগুলির অন্যতম ছিল এই বইটি। স্যামুয়েল টেলর কোলরিজের রচনাবলির সঙ্গে এই গ্রন্থটিও শেকসপিয়রের মেধা মূল্যায়নের পথ সুগম করে দেয় এবং তা ঊনবিংশ শতাব্দীর শেষভাগের সাহিত্য সমালোচনার অন্যতম বৈশিষ্ট্য হয়ে দাঁড়ায়। বইটি লেখা হয়েছিল সাধারণ পাঠকের সহায়িকা হিসাবে এবং এটিই প্রথম বই যাতে শেকসপিয়রের সব ক’টি নাটক আলোচিত হয়।
এই গ্রন্থ রচনার অব্যবহিত পূর্বেই হ্যাজলিট নাট্য সমালোচক হিসাবে পরিচিতি অর্জন করেছিলেন এবং সাহিত্যের অঙ্গ হিসাবেই নাটকের উপর অধিক পরিমাণে আলোকপাত করছিলেন। সেই সঙ্গে এডিনবরা রিভিউ সহ বিভিন্ন অগ্রণী পত্রপত্রিকায় তাঁর লেখা সাহিত্য সমালোচনামূলক বিভিন্ন রচনাও প্রকাশিত হচ্ছিল। ক্যারেকটার্স অফ শেকসপিয়র’স প্লেজ গ্রন্থটিই তাঁর প্রথম গ্রন্থাকারে প্রকাশিত সাহিত্য পর্যালোচনা। যে পঁয়ত্রিশটি নাটককে হ্যাজলিট যথার্থ অর্থে শেকসপিয়রের লেখা নাটক মনে করতেন, সেগুলিকেই এই গ্রন্থে তিনি বত্রিশটি অধ্যায়ে আলোচনা করেন। পত্রপত্রিকায় প্রকাশিত অন্যান্য নিবন্ধ ও সমালোচনা থেকেও নতুন উপাদান সংগ্রহ করে হ্যাজলিট তাঁর গ্রন্থের অন্তর্ভুক্ত করেছিলেন। বইটির মুখবন্ধে শেকসপিয়র সৃষ্ট চরিত্রগুলির অনন্যতা প্রসঙ্গে তাঁর প্রধান আলোচ্য বিষয়গুলিকে উপস্থাপনা করার পাশাপাশি তিনি আলোচনা করেন পূর্ববর্তী শেকসপিয়র সমালোচনার কথাও। পরিশেষে "শেকসপিয়রের অনিশ্চিত নাটকসমূহ" ও "কবিতা ও চতুর্দশপদী" বিষয়ে দু’টি অধ্যায়ের মাধ্যমে তিনি বইটি সম্পূর্ণ করেন।
বইটি প্রথম দিকে উচ্চ প্রশংসিত হয়েছিল। কবি জন কিটস প্রমুখের উপর এই বইয়ের প্রভাব ছিল তাৎক্ষণিক ও শক্তিশালী। পরবর্তীকালে এটি বিশ্রীভাবে সমালোচিত হয়। হ্যাজলিটের বইখানি লেখকের জীব্দদশায় তার প্রভাবের অধিকাংশই হারিয়ে ফেলে। তবে ঊনবিংশ শতাব্দীর শেষ ভাগে এটি পুনরায় মূলধারার শেকসপিয়র সমালোচনায় প্রবেশ করে। বইয়ের প্রথম সংস্করণ দ্রুত বিক্রি হয়ে যায়। ১৮১৮ সালের মধ্যভাগে দ্বিতীয় সংস্করণের বিক্রি প্রথমে দ্রুত হলেও ক্রমে সম্পূর্ণ বন্ধ হয়ে যায়। এর কারণ ছিল সমসাময়িক কালের টোরি সাহিত্য পত্রিকাগুলির অত্যন্ত প্রতিকূল, ব্যক্তি-আক্রমণমূলক এবং রাজনৈতিক উদ্দেশ্যপ্রণোদিত সমালোচনা। প্রাবন্ধিক হিসাবে হ্যাজলিটের রচনার প্রতি কেউ কেউ আগ্রহ দেখালেও তাঁর মৃত্যুর অনেক পরে ঊনবিংশ শতাব্দীর শেষ ভাগে পুনরায় তাঁর শেকসপিয়র ব্যাখ্যা নিয়ে উল্লেখযোগ্য আগ্রহের সঞ্চার ঘটে। বিংশ শতাব্দীতে প্রভাবশালী সমালোচক এ. সি. ব্র্যাডলে ও অপর কয়েকজন শেকসপিয়রের অনেক চরিত্র সম্পর্কে এই বইটির ব্যাখ্যাকে গুরুত্ব সহকারে গ্রহণ করেন। কিন্তু তারপর হ্যাজলিট ও ব্র্যাডলে উভয়েই সমালোচিত হন শেকসপিয়রীয় সমালোচনা ধারার "চরিত্র" শাখার ত্রুটিবিচ্যুতি প্রদর্শনের জন্য; প্রধানত নাটকের পাত্রপাত্রীদের বাস্তব চরিত্রের মতো করে আলোচনা করার জন্য। পুনরায় শেকসপিয়রীয় সমালোচনায় হ্যাজলিটের অবদানগুলি প্রত্যাখ্যাত হয়।
চিন্তাবিদ হিসাবে হ্যাজলিটের রচনার প্রতি আগ্রহ আবার জেগে ওঠে বিংশ শতাব্দীর মধ্যভাগে। শেকসপিয়রের নাটক সম্পর্কে তাঁর সামগ্রিক চিন্তাভাবনা (বিশেষত ট্র্যাজেডিগুলি সম্পর্কে), শাইলক, ফলস্টাফ, ইমোজেন, ক্যালিবান ও ইয়াগো প্রমুখ নির্দিষ্ট কয়েকটি চরিত্র সম্পর্কে তাঁর আলোচনা এবং নাটক ও কবিতার প্রকৃতি সম্পর্কে তাঁর সাধারণ বক্তব্য, যেমন কোরিওলেনাস-সংক্রান্ত নিবন্ধে ব্যক্ত হয়েছিল, সেগুলি নতুন করে প্রশংসিত হয় এবং অন্যান্য শেকসপিয়রীয় সমালোচনাকে প্রভাবিত করে।
অনেক নাটক সম্পর্কে হ্যাজলিটের ধ্যানধারণাগুলি তাঁর সমসাময়িক কোলরিজের বক্তব্যের চিন্তা-উদ্রেককারী বিকল্প হিসাবে মূল্যায়িত করা হয়। ক্যারেকটার্স অফ শেকসপিয়র’স প্লেজ বইটি এখন শেকসপিয়রের নাটকচর্চার অন্যতম প্রধান গ্রন্থ হিসাবে স্বীকৃত। হ্যাজলিটও শেগেল ও কোলরিজের পাশাপাশি রোম্যান্টিক যুগের তিন সর্বাধিক গুরুত্বপূর্ণ শেকসপিয়রীয় সমালোচকের অন্যতম হিসাবে গণ্য হন।
প্রেক্ষাপট
১৮১৩ সালের সেপ্টেম্বর মাসে উইলিয়াম হ্যাজলিট মর্নিং ক্রনিকল পত্রিকায় নাট্য সমালোচক হিসেবে যোগ দেন। পরের বছর ২৬ জানুয়ারি লন্ডনের ড্রুরি লেন থিয়েটারে উইলিয়াম শেকসপিয়রের মার্চেন্ট অফ ভেনিস নাটকে শাইলকের ভূমিকায় প্রথম অভিনয় করেন এডমন্ড কিন। দর্শকাসনে উপস্থিত ছিলেন হ্যাজলিট। তিনি একটি চিত্তাকর্ষক সমালোচনামূলক নিবন্ধ রচনা করেন। এরপর আরও অনেকেই কিং রিচার্ড দ্য সেকেন্ড, কিং রিচার্ড দ্য থার্ড, হ্যামলেট, ম্যাকবেথ ও রোমিও অ্যান্ড জুলিয়েট-সহ শেকসপিয়রের অন্যান্য ট্র্যাজেডিগুলিতে কিনের অভিনয়ের প্রশংসা করেন (অবশ্য কেউ কেউ বিরূপ সমালোচনাও করেছিলেন)। হ্যাজলিট ওথেলো নাটকে কিনের অভিনয়কেই সর্বশ্রেষ্ঠ মনে করতেন। (এই সমালোচনাগুলি মর্নিং ক্রনিকল, চ্যাম্পিয়ন ও দি একজ্যামিনার পত্রিকার জন্য লিখিত হয়েছিল; হ্যাজলিটকে শেষ দুই পত্রিকার প্রধান নাট্য সমালোচক হিসেবে কাজ চালিয়ে যেতে হয়েছিল।) এর আগে লন্ডনে হ্যাজলিট ছিলেন অপরিচিত। নাট্য সমালোচক হিসেবে হ্যাজলিটের কর্মজীবনও তখন বেশিদিনের নয় এবং নাট্য সমালোচনা বিষয়টিও সেই সময় খুব একটা সুপরিচিত ছিল না। তবুও হ্যাজলিটের লেখা এই নিবন্ধগুলি তাঁর ও কিনের প্রতি জনসাধারণের দৃষ্টি আকর্ষণ করেছিল।
সমালোচনামূলক নিবন্ধ রচনার ক্ষেত্রে হ্যাজলিটের অভ্যাস ছিল, যে নাটকটি তিনি দেখতে চলেছেন, সেটি বার বার করে পড়া। সমালোচনাগুলিতেও তিনি নাটকগুলি থেকে প্রচুর টীকা সংযোজন করতেন। এর ফলে খুব অল্প সময়ের মধ্যে নাট্য সমালোচনা পরিণত হয় সাহিত্য সমালোচনায়। বিশেষ করে শেকসপিয়রের ক্ষেত্রে অভিনেতারা, নির্দিষ্টভাবে বললে তাঁর প্রিয় অভিনেতা কিন, নাটকের বার্তা কোন পন্থায় ব্যক্ত করছেন তা বিবেচনা করে দেখতেন। কিন্তু তিনি এও লক্ষ্য করেন যে কোনও কোনও পন্থায় অভিনেতার ব্যাখ্যা ও নাট্যকারের ধারণার মধ্যে সামঞ্জস্যের অভাব রয়েছে।
এই জাতীয় লেখালিখিতে হ্যাজলিটের ধ্যানধারণার ক্রমবিকাশের সঙ্গে সঙ্গে তিনি বিভিন্ন সাময়িক পত্রে বিভিন্ন বিষয় নিয়ে প্রবন্ধ রচনা শুরু করেন। ১৮১৬ সালের ফেব্রুয়ারি মাসে তিনি এডিনবরা রিভিউ পত্রিকার জন্য অগস্ট ভিলহেম শ্লেগেলের লেকচার্স অন ড্রামাটিক লিটারেচার গ্রন্থটি পর্যালোচনা করেন। জার্মান সমালোচক শ্লেগেল শেকসপিয়রের নাট্যসাহিত্য মূল্যায়নের ক্ষেত্রে এমন এক পদ্ধতি অবলম্বন করেছিলেন, যা তখনও পর্যন্ত হ্যাজলিটের স্বদেশে উপস্থাপিত হয়নি। হ্যাজলিট শ্লেগেলের অনেক ধারণার প্রতি সহানুভূতিশীল হয়ে পড়েন এবং শেকসপিয়রের সব ক’টি নাটকের মূল্যায়নসূচক সমালোচনার জন্য এমন একটি গ্রন্থ রচনার প্রয়োজনীয়তা অনুভব করেন, যে বইতে মূল গ্রন্থ থেকে প্রচুর পরিমাণে উদ্ধৃতি ব্যবহার করা যাবে এবং চরিত্র ও প্রত্যেকটি নাটকের নির্দিষ্ট বিভিন্ন গুণাবলির উপর আলোকপাত করা সম্ভব হবে। হ্যাজলিটের মনে হয়েছিল, তিনি এই ধরনের বই লিখতে সক্ষম। তাঁর লেখালিখির অভিমুখ তখন এই দিকেই ঘুরতে শুরু করেছিল (এই পর্বে একজ্যামিনার ও অন্যত্রও তাঁর বিভিন্ন সাহিত্য সমালোচনামূলক প্রবন্ধ প্রকাশিত হয়)। পরিবারের ভরণপোষণের জন্যও তাঁর অর্থের প্রয়োজন ছিল। এদিকে নাট্য সমালোচক হিসেবে ক্রমবর্ধমান খ্যাতির প্রেক্ষিতে তাঁর নামও প্রচ্ছদ পৃষ্ঠায় প্রকাশিত হতে থাকে (সাময়িক পত্রের সমালোচক হিসেবে প্রথম দিকে তাঁর রচনাগুলিতে সেযুগের রীতি অনুসারে লেখকের নাম উল্লিখিত হত না)।
এইভাবেই ক্যারেকটার্স অফ শেকসপিয়র’স প্লেজ গ্রন্থটি রচিত হয়। ইতিপূর্বে নাট্য সমালোচনার জন্য তিনি যা কিছু লিখেছিলেন তার একটি বড়ো অংশ তিনি এই গ্রন্থের অন্তর্ভুক্ত করেন। আ মিডসামার নাইটস ড্রিম-সংক্রান্ত একটি প্রবন্ধ তিনি সম্পূর্ণত গ্রহণ করেন একজ্যামিনার পত্রিকায় প্রকাশিত তাঁর দ্য রাউন্ড টেবিল ধারাবাহিক থেকে। প্রবন্ধটি প্রথম প্রকাশিত হয়েছিল ১৮১৫ সালের ২৬ নভেম্বর। সেই সঙ্গে একজ্যামিনার পত্রিকাতেই ২১ জানুয়ারি ১৮১৬ তারিখে প্রকাশিত একটি নাট্য সমালোচনার কিছু অংশ এই প্রবন্ধের শেষ অনুচ্ছেদ হিসেবে যুক্ত করে দেন। অন্যান্য প্রবন্ধগুলির ক্ষেত্রেও একইভাবে বহু উপাদান সংগৃহীত হয়েছিল। "শেকসপিয়র’স এক্সঅ্যাক্ট ডিসক্রিমিনেশন অফ নিয়ারলি সিমিলার ক্যারেকটার্স" প্রবন্ধের (একজ্যামিনার, ১২ মে, ১৮১৬) বেশিরভাগ অংশই কিং হেনরি দ্য ফোর্থ, কিং হেনরি দ্য সিক্সথ ও ওথেলো-সংক্রান্ত নিবন্ধগুলির মধ্যে গৃহীত হয়। "শেকসপিয়র’স ফিমেল ক্যারেকটার্স" নিবন্ধের (একজ্যামিনার, ২৮ জুলাই, ১৮১৬) কিছু অংশ স্থান পায় সিম্বেলাইন ও ওথেলো-সংক্রান্ত প্রবন্ধগুলির মধ্যে। ১৮১৬ ও সম্ভবত ১৮১৭ সালের গোড়ার দিকে হ্যাজলিট বাকি অংশ রচনা করে বইটি সম্পূর্ণ করেন।